ג'וקר (סרט, 2019)

| --- | --- |

 מבוסס על:  דמותו של הג'וקר מחברת DC Comics
 בימוי:  טוד פיליפס
 הופק בידי:  טוד פיליפס בראדלי קופר אמה טילינגר-קוסקוף
 תסריט:  טוד פיליפס סקוט סילבר
 עריכה:  ג'ף גרות'
 שחקנים ראשיים:  חואקין פיניקס זאזי ביטס רוברט דה נירו פרנסס קונרוי
 מוזיקה:  הילדור גודנאדוטיר
 צילום:  לורנס שר
 מדינה:  ארצות הברית ארצות הברית
 חברת הפקה:  Village Roadshow Pictures DC Entertainment DC Films Sikelia Productions Joint Effort Productions BRON Creative
 חברה מפיצה:  אולפני האחים וורנר
 שיטת הפצה:  הפצה לאולמות הקולנוע 
 הקרנת בכורה:  ארצות הברית 4 באוקטובר 2019  ישראל 10 באוקטובר 2019
 משך הקרנה:  122 דק' 
 שפת הסרט:  אנגלית
 סוגה:  מותחן פסיכולוגי מותחן פשע
 מקום התרחשות:  גות'אם סיטי 
 תקופת התרחשות:  שנות ה-80 של המאה ה-20, 1981 
 תקציב:  55 מיליון דולר
 הכנסות:  1.060 מיליארד דולר (20 בדצמבר 2019)
 הכנסות באתר מוג'ו:   joker2019
 פרסים:  2 פרסי אוסקר 2 פרסי גלובוס הזהב 2 פרס סטלייט 2 פרסי בחירת מבקרי הקולנוע 3 פרסי פסטיבל הסרטים של ונציה, בהם פרס אריה הזהב פרס פסטיבל הסרטים הבינלאומי בטורונטו פרס מכון הסרטים האמריקאי פרס גילדת שחקני המסך פרס מחברות הקולנוע
 סרט הבא:  ג'וקר: טירוף בשניים
 אתר רשמי
 דף הסרט ב־IMDb
 
ג'וקר (באנגלית: Joker) הוא סרט מותחן פסיכולוגי אמריקאי עטור פרסים משנת 2019 בבימויו של טוד פיליפס, אשר כתב את התסריט יחד עם סקוט סילבר והפיק אותו עם בראדלי קופר ואמה טילינגר-קוסקוף. הסרט מבוסס על דמויות של חברת DC קומיקס ומככב בו חואקין פיניקס בתפקיד הג'וקר. הסרט הוא סיפור מקור אפשרי לדמותו של הג'וקר, ומתרחש בתחילת שנות ה-80. העלילה עוקבת אחר ארתור פלק, קומיקאי סטנד-אפ כושל המאבד בהדרגה את שפיות דעתו ופונה לחיי הפשע והכאוס בעיר גות'אם סיטי. נוסף על פיניקס מככבים בסרט גם רוברט דה נירו, זאזי ביטס, פרנסס קונרוי, דאגלס הודג', שיי ויגהאם, ביל קאמפ, ברט קאלן, גלן פלשלר, מארק מארון וג'וש פייס. הסרט הופק על ידי אולפני האחים וורנר ו-DC Films והופץ בידי האחים וורנר.
פיליפס שאב השראה מעבודות מחקר שנעשו לדמויות סרטי שנות ה-70 של מרטין סקורסזה (שהיה מפיק הסרט לפני שעזב את הפרויקט) כגון "נהג מונית", "מלך הקומדיה" שבשניהם כיכב דה נירו כדמויות מעורערות בנפשן כמו פלק בסרט. הרומן הגרפי "באטמן: הבדיחה ההורגת" היווה בסיס לסיפור המסגרת של הסרט, אך פיליפס וסילבר לא חיפשו אחר קומיקס ספציפי כמקור השראה. פיניקס נשקל לגלם את התפקיד עוד מאז פברואר 2018, כאשר עבודת הליהוק הושלמה בחודשים יולי-אוגוסט. צילומי הסרט התרחשו בניו יורק, ג'רזי סיטי וניוארק בין ספטמבר לדצמבר 2018. "ג'וקר" הוא סרט באטמן הראשון שקיבל סיווג צפייה R עקב האלימות הרבה והתוכן הבוטה המוצגים בו.
הקרנת הבכורה של הסרט התקיימה בפסטיבל הסרטים של ונציה ה-76 ב-31 באוגוסט 2019, שם זכה בפרס הראשי, פרס אריה הזהב לסרט הטוב ביותר. הסרט זכה לביקורות מנוגדות מצד המבקרים. בשעה שמשחקו של פיניקס, עבודת הבימוי של פיליפס, הפסקול של הילדור גואנדוטיר, התסריט ועיצוב ההפקה אל מול הצילום זכו לשבחים ברחבי העולם, הטון האפל ותיאורן של המחלה הנפשית ושל האלימות המוצגת בו זכו לתגובות מעורבות. הסרט גם העלה דאגות בנוגע לעידוד מעשי אלימות. אולמות הקולנוע באורורה שבהם התרחש פיגוע הירי במהלך הקרנת "עלייתו של האביר האפל" ב-20 ביולי 2012, סירבו להקרין אותו.
הסרט שבר שיאי הכנסות לחודש אוקטובר והכניס מעל למיליארד דולרים ברחבי העולם, מה שממקם אותו במקום השביעי ברשימת הסרטים המכניסים ביותר של שנת 2019 ובמקום הראשון ברשימת הסרטים בסיווג R המכניסים ביותר.
הסרט זכה במספר רב של פרסים והוקרה. בטקס פרסי האוסקר ה-92, הסרט קיבל 11 מועמדויות (כולל לסרט הטוב ביותר) ומתוכן זכה בשתיים: פרס לשחקן הטוב ביותר (חואקין פיניקס) ופרס אוסקר למוזיקה המקורית הטובה ביותר (מלחינה: הילדור גודנאדוטיר), כאשר השניים זכו גם בפרס גלובוס הזהב ובפרס באפט"א באותן קטגוריות. בעקבות ההצלחה האדירה של הסרט, מעריצים רבים ברחבי העולם קוראים מאז יציאת הסרט ליצירת סרט המשך עם פיליפס ופיניקס.